༄༅། །ཤན་པ་ནག་མོའི་ཕྲིན་ལས་སྲིན་མོའི་ངུར་དབྱངས་
ཞེས་བྱ་བ་བཞུགས་སོ།།
བྷྱོཿ༔ རང་མདུན་མུན་པ་དགུ་འཁྲིགས་ཀློང་། །མེ་རླུང་དམར་ནག་འཚུབས་
མའི་དབུས། །མཿལས་གསོད་བྱེད་ལྷ་མོ་ནག །འཇིགས་རུང་སྲིན་པོའི་གད་
རྒྱངས་ཅན། །སྲོག་སྒྲུབ་ནག་མོ་མུན་པའི་མདོག །རལ་པ་ལན་ཚར་སྤུ་གྲིས་
གཏམས། །ཁྲག་འཐུང་འདུས་པ་གཏུམ་པའི་སྐུ། །ཆིབས་སུ་སྲིད་པའི་རླུང་
231

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ནག་ཞོན། །སྲོག་གཅོད་མ་མོ་སྡེ་བཞི་དང༌། །མ་སྲིང་མཁའ་འགྲོ་འབུམ་དང་
བཅས། །དམ་ཚིག་ཅན་གྱི་དྲོད་ཉུལ་ཞིང༌། །དམ་ཉམས་སྲོག་གཅོད་ལས་མཁན་
མོ༑ ༑ཚུར་གཤེགས་ཚུར་གཤེགས་གནས་འདིར་བྱོན། །དམ་ལ་འདུས་ཤིང་རྟེན་
ལ་བཞུགས།། ཧཱུཾ། དགོངས་ཤིག་མ་མོ་ལས་མཁན་མ། །འདི་ན་རྣལ་འབྱོར་དམ་
རེ་གཙང༌། །སྒྲུབ་པའི་དཀྱིལ་འཁོར་བཀྲ་རེ་ཆེ། །ལྷུན་མཉམ་ཡངས་པ་གནས་
རེ་བཟང༌། །རང་བྱུང་དཀྱིལ་འཁོར་མ་མོའི་དཔལ། །དམ་རྫས་བདུད་རྩིའི་
ལོངས་སྤྱོད་ཆེ། །གནས་འདིར་སྲུང་མ་དམ་ལ་ཤོག །གསོད་བྱེད་ནག་མོ་དམ་
ལ་ཤོག །སྲོག་གཅོད་སྡེ་བཞི་དམ་ལ་ཤོག །ང་ནི་པདྨའི་གདུང་འཚོབ་ཡིན། །ཁྱོད་
ནི་དེ་ཡི་སྲུང་མ་ཆེ། །དེ་རིང་ཐུགས་དམ་བསྐང་བ་ནི། །ཞུན་ཆེན་མར་མེ་མདངས་
དང་ལྡན། །ཚིལ་ཆེན་བདུག་སྤོས་དྲི་ཞིམ་ཞིང་། །དབང་ལྔའི་མེ་ཏོག་བརྗིད་རེ་
ཆེ༑ ༑ཁྲག་མཁྲིས་དྲི་ཆབ་དང་རེ་སྤྲོ། །ཤ་རུས་ཞལ་ཟས་རོ་མཆོག་ལྡན། །རྐང་
གླིང་ཐོད་རྔ་གདངས་རེ་སྙན། །འདི་ནི་སྲུང་མ་མཉེས་པའི་རྫས། །དམ་ཚིག་གཅིག་
ཏུ་བསྲེ་བའི་ཕྱིར། །འབུལ་ལོ་དྲག་མོ་དྲག་ཤུལ་ཅན། །གསོལ་ལོ་སྲིད་པའི་ལས་
མཁན་མོ། །བཞེངས་ཤིག་སྲོག་གཅོད་སྡེ་བཞིའི་ཚོགས། །བསྐང་ངོ་མ་སྲིང་རྒྱ་
མཚོ་རྣམས། །དམ་ཚིག་ཅན་ལ་དངོས་གྲུབ་སྩོལ། །འགལ་བ་ཅན་ལ་དྲག་ཤུལ་
སྟོན། །རྣལ་འབྱོར་བདག་ཅག་འཁོར་བཅས་ལ། །སྲུང་སྐྱོབ་ཕྲིན་ལས་མ་གཡེལ་
ཅིག ། ཨོཾ་ཁྱི་ཁ་ལེ་ནག་མོས་སོདཿ སྲོག་ལ་སྲི་སོད༔ སྙིང་ཁ་ཁ་བཾ༔ ཡ་ཡ་སོདཿཙ་
བཾ་བི་རུ་མུ་སོདཿ༔ གྷ་ཡ་སོདཿ༔ རྣཾ་ཡ་སོདཿ༔ རཀྨོ་ཙིཏྟ་རྦུདཿ༔ རཀྨོ་ཙིཏྟ་སྤྲདཿ༔ ཨེ་
དམ་བཱ་ལིངྐ་ཁ་ཁ་ཁཱ་ཧི་ཁཱ་ཏིཿ ཧཱུཾ། མུ་སྟེགས་གསོད་བྱེད་ལྷ་མོ་ནི། །གདོད་ནས་
མངོན་རྫོགས་སངས་རྒྱས་ཀྱང་། །གདུལ་བྱའི་འགྲོ་ལ་མ་མོར་སྟོན། །དྲག་སྔགས་
232

བསང་དང་གསོལ་ཁའི་སྐོར།
མཐུ་རྩལ་ནུས་པའི་དཔྱིད། །སྔགས་ཀྱི་བསྟན་སྲུང་མཐུ་མོ་ཆེ། །ལས་བྱེད་མ་
མོ་འཁོར་བཅས་ལ། །རབ་ཏུ་དྭངས་པས་ཕྱག་འཚལ་བསྟོད། །སློབ་དཔོན་
པདྨ་འབྱུང་གནས་དང་། །མཁའ་འགྲོའི་གཙོ་མོ་མཁར་ཆེན་བཟའ། །པདྨ་ལས་
འབྲེལ་རྩལ་ལ་སོགས། །རིག་འཛིན་བརྒྱུད་པའི་སྤྱན་སྔ་རུ། །ཁས་བླངས་དམ་
བཅའ་དྲན་མཛོད་ལ། །འོད་གསལ་སྙིང་པོའི་བསྟན་པ་དང་། །བསྟན་འཛིན་རྣལ་
འབྱོར་བདག་ཅག་ལ། །བསམ་སྦྱོར་ལོག་པའི་དགྲ་འདྲེ་རྣམས། །ཚེ་སྲོག་ཁ་རྗེ་
དབང་ཐང་བཅས། །མ་མོ་འཁོར་བཅས་ཟ་སྐལ་གཏད། །ལོ་ཟླར་མ་བཞག་མྱུར་
དུ་རོལ། །བཀའ་ལུང་རྗེས་འབྲང་ཕྲིན་ལས་མཛོད། །ཅེས་པ་འདི་ནི་ནམ་གྲུ་ནག་མོས་སྔོན་
གྱི་དམ་ཚིག་གི་རྗེས་སུ་འབྲང་ནས་ཤིན་ཏུ་འགོ་བའི་མཚན་མ་བྱུང་བའི་དུས་སུ་འོད་གསལ་ཐེག་པ་མཆོག་གི་རྣལ་
འབྱོར་པ་ལས་འབྲེལ་རྩལ་གྱིས་བྲིས་པའོ། །